  Майя Бывальцева Удмуртиысь 75 кузпалъёсты ог-огзэс яратэмзы но вань сюлэмзэс сётэмзы понна медальёсын пусъёзы. Со сярысь элькун тӧролэн но кивалтэтлэн пресс-службазы ивортӥз. Семьялэн, яратонлэн но осконлыклэн нуналэзлы сӥзем сиё-дано ужрад 8-тӥ пӧсьтолэзе 11 часысен Михаил Архангеллэн черкез вӧзысь Пётрлы но Феврониялы синпелет азьын ортчоз. Отын 10 паръёс медальёс басьтозы. Эшшо 14-езлы данъетъёсты 17 часын Гужем садын сётозы. Мукетъёссэ кузпалъёслэн улон интыоссыя муниципал кылдытэтъёсын пусъёзы. «За любовь и верность» мер медалез семьяен 25 арлэсь трос улэм, семья дунлыкъёсты утись кузпалъёслы сёто.  Тегъёс: Мерлык Ижкар Удмуртия семья данъетъёс  